Document ID: 32005D0921

POLITIKAS UN DROŠĪBAS KOMITEJAS LĒMUMS EUPOL KINSHASA/2/2005
(2005. gada 22. novembris),
ar ko pagarina ES Policijas misijas EUPOL “Kinshasa” Kinšasā (KDR) vadītāja pilnvaras
(2005/921/KĀDP)
POLITIKAS UN DROŠĪBAS KOMITEJA,
ņemot vērā Līgumu par Eiropas Savienību, un jo īpaši tā 25. panta 3. punktu,
ņemot vērā Padomes Vienoto rīcību 2004/847/KĀDP (2004. gada 9. decembris) par Eiropas Savienības Policijas misiju Kinšasā (KDR) attiecībā uz Integrētu policijas vienību (EUPOL “Kinshasa”) (1), un jo īpaši tās 5. un 8. pantu,
tā kā:
(1)
2004. gada 9. decembrī Politikas un drošības komiteja pieņēma Lēmumu EUPOL KINSHASA/1/2004 (2), ar ko Adílio Custódio kungu ieceļ par EUPOL “Kinshasa” misijas vadītāju.
(2)
Šis lēmums zaudē spēku 2005. gada 31. decembrī.
(3)
2005. gada 7. novembrī Padome piekrita pagarināt EUPOL “Kinshasa” misijas darbības termiņu vēl uz 12 mēnešiem.
(4)
Ģenerālsekretārs/Augstais pārstāvis ir ierosinājis pagarināt policijas virsnieka Adílio Custódio kunga pilnvaru termiņu EUPOL “Kinshasa” misijas vadītāja amatā līdz misijas beigām.
(5)
Tādējādi EUPOL “Kinshasa” misijas vadītāja pilnvaru termiņš būtu jāpagarina līdz misijas beigām,
IR NOLĒMUSI ŠĀDI.
1. pants
Ar šo Adílio Custódio kunga pilnvaru termiņu EUPOL “Kinshasa” misijas vadītāja amatā pagarina līdz misijas beigām.
2. pants
Šis lēmums stājas spēkā tā pieņemšanas dienā.
To piemēro līdz EUPOL “Kinshasa” misijas beigām.
Briselē, 2005. gada 22. novembrī

Labels: 18
9
5
15